มีเพศสัมพันธ์กันครั้งเเรกครับ เเล้วใส่ถุงยางอนามัย หลั่งข้างนอก นับวันปลอดภัยครับ ทำกันหลังเมนหมด 1 วันครับ เเต่กังวลมากครับเพราะเป็นครั้งเเรก ตอนนี้คิดมากไปหมด จึงอยากได้คำปรึกษาและอธิบายให้ปลอดภัยหน่อยครับ
สวัสดีค่ะ ระยะปลอดภัยนั้น คืออยู่ในช่วง 1-7 วัน นับจากวันแรกที่มีประจำเดือนมา (ไม่ใช่วันที่ประจำเดือนหมด) ดังนั้น หากยังไม่เกิน 7 วัน ก็ยังถือว่าอยู่ในระยะปลอดภัย อย่างไรก็ตาม หากโดยปกติ มีระยะห่างระหว่างรอบประจำเดือนที่น้อยกว่า 24 วัน (นับจากวันแรกของประจำเดือนในรอบก่อน จนถึงก่อนวันแรกของประจำเดือนในรอบถัดไป) การนับระยะปลอดภัยก็จะใช้ไม่ได้ค่ะอย่างไรก็ตาม แม้จะไม่ใช่ระยะปลอดภัย แต่หากได้ใส่ถุงยางอนามัย ร่วมกับการหลั่งนอก โอกาสในการตั้งครรภ์ก็ถือว่ามีน้อยมากหลังจากนี้ หากจะมีเพศสัมพันธ์บ่อยๆ และกังวลเรื่องการตั้งครรภ์ ก็ควรใช้วิธีคุมกำเนิดที่มีประสิทธิภาพสูงๆ เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% และอาจใช้ถุงยางอนามัยร่วมไปด้วย เพื่อเพิ่มประสิทธิภาพ และป้องกันโรคติดต่อทางเพศสัมพันธ์ค่ะ